《霜叶飞 伯兄之戚已更岁矣，笏侄自粤归汴，由汴来蜀，泫然赋此》
清代·周之琦

素冠衔涕，重相见，伤心尘面憔悴。去年轻趁片帆风，送箭波长逝。

甚浃月、珠江戾止。无端啼湿春鹃泪。但爱日庭前，且幸得、孤雏侍侧，馨膳聊慰。

追念妙墨渊云，香名早饮，共说平步千里。盛筵烧尾只须臾，奈镜蓉空萎。

叹寂寂乡园梦里，郊祁忍更论前事。听雁声、哀弦外，只影天涯，断魂谁倚。

作者简介：周之琦（公元1782年～1862年），字稚圭，河南祥符（今河南开封）人。清嘉庆十三年（公元一八0八年）进士，改庶吉士。散馆，授编修。累官广西巡抚，疏言筑堤赈灾等事，凡数十上。道光二十六年，因病乞休。病逝于家中。周之琦工词，浑融深厚，瓣香北宋，有《金梁梦月词》二卷，《怀梦词》二卷，《鸿雪词》二卷，《退庵词》一卷，总名《心日斋词》，传于世。辑有《心日斋十六家词选》。